Μαρτίν Θουμπιμέντι

Ο **Μαρτίν Θουμπιμέντι Ιμπάνιεθ** (ισπανικά: Martín Zubimendi Ibáñez, 2 Φεβρουαρίου 1999) είναι Ισπανός επαγγελματίας ποδοσφαιριστής, ο οποίος αγωνίζεται από την σεζόν 2025-26 ως αμυντικός μέσος για την Άρσεναλ. Είναι διεθνής με την Εθνική Ισπανίας.

## Σταδιοδρομία σε συλλόγους
Γεννημένος στο Σαν Σεμπαστιάν της Γκιπούθκοα, στη Χώρα των Βάσκων, ο Θουμπιμέντι εντάχθηκε στις ακαδημίες νέων της Ρεάλ Σοσιεδάδ το 2011, σε ηλικία 12 ετών. Επίσης, είχε παίξει για την Αντιγκουόκο στο Κύπελλο Ντόνοστι μεταξύ 2006 και 2013. Έκανε το ντεμπούτο του στο πρωτάθλημα με τη Ρεάλ Σοσιεδάδ Γ στις 27 Αυγούστου 2016, παίζοντας τα τελευταία 7 λεπτά στην ισοπαλία με 0-0 εναντίον της ΣΚΝ Ντουράνγκο για την Τερθέρα Ντιβισιόν.

Στις 25 Ιουλίου 2018, ο Θουμπιμέντι ανανέωσε το συμβόλαιό του μέχρι το 2022 και προωθήθηκε μόνιμα στην Β ομάδα στη Σεγούντα Ντιβισιόν Β. Στις 28 Απριλίου, έκανε την πρώτη του εμφάνιση στην πρώτη ομάδα - και στην Πριμέρα Ντιβισιόν - όταν πέρασε στα τελευταία λεπτά του αγώνα ως αλλαγή στη θέση του Ρούμπεν Πάρντο στην εντός έδρας νίκη με 2-1 επί της Χετάφε ΚΦ. Στις 24 Ιουλίου 2020, ανανέωσε το συμβόλαιό του με την ομάδα μέχρι το 2025 και προωθήθηκε μόνιμα στην πρώτη ομάδα.

Στις 24 Φεβρουαρίου 2022, ο Θουμπιμέντι σκόραρε το πρώτο του γκολ σε ευρωπαϊκές διοργανώσεις, σε μια ήττα εντός έδρας ήττα με 3-1 εναντίον της ΡΜ Λειψία κατά τη διάρκεια των πλέι οφ της φάσης νοκ άουτ του ΟΥΕΦΑ Γιουρόπα Λιγκ 2021-22. Ένα μήνα αργότερα, στις 13 Μαρτίου, σκόραρε το πρώτο του γκολ στη Πριμέρα Ντιβισιόν, σε μια νίκη με 1-0 εναντίον της Ντεπορτίβο Αλαβές. Τον Οκτώβριο, επέκτεινε το συμβόλαιό του με το σύλλογο μέχρι το 2027. Στις 20 Σεπτεμβρίου 2023, έκανε το ντεμπούτο του στο ΟΥΕΦΑ Τσάμπιονς Λιγκ, σε ισοπαλία με 1-1 εναντίον της Ίντερ Μιλάνου.

## Εθνική ομάδα
Ο Θουμπιμέντι εκπροσωπούσε την Εθνική Ισπανίας Κ19 στην φιλική ήττα με 2-1 από την Πορτογαλία Κ19 στις 15 Νοεμβρίου 2017.

Λόγω της απομόνωσης ορισμένων παικτών της Εθνικής Ισπανίας ανδρών μετά από θετικό δείγμα COVID-19 του Σέρχιο Μπουσκέτς, η ομάδα Κ21 της Ισπανίας κλήθηκε να αγωνιστεί στον φιλικό αγώνα με τη Λιθουανία στις 8 Ιουνίου 2021. Ο Θουμπιμέντι έκανε το ντεμπούτο ως άνδρας σε αυτόν τον αγώνα.

Στις 7 Ιουνίου 2024, επιλέχθηκε στην 26μελή ομάδα της Ισπανίας για το Ευρωπαϊκό Πρωτάθλημα του 2024. Στις 15 Ιουνίου, έκανε την πρώτη του εμφάνιση στη διοργάνωση, ως αλλαγή εναντίον της Κροατίας. Αγωνίστηκε σε ολόκληρο τον αγώνα εναντίον της Αλβανία στις 24 Ιουνίου, και πέρασε ως αλλαγή τόσο στον ημιτελικό εναντίον της Γαλλίας στις 9 Ιουλίου όσο και στο τελικό εναντίον της Αγγλίας στις 14 Ιουλίου, καθώς η Ισπανία κέρδισε τη διοργάνωση.

## Διακρίσεις
**Ρεάλ Σοσιεδάδ**

* Κύπελλο Ισπανίας: 2019-20

**Ισπανία Κ23**

* Θερινοί Ολυμπιακοί Αγώνες:  2020

**Ισπανία**

* Ευρωπαϊκό Πρωτάθλημα: 2024
* Πρωτάθλημα Εθνών ΟΥΕΦΑ: 2022-23

## Παραπομπές


## Εξωτερικοί σύνδεσμοι
* Προφίλ στον ιστότοπο της Ρεάλ Σοσιεδάδ (ισπανικά) 
* 
* 

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ολυμπιονίκες του ποδοσφαίρου
Κατηγορία:Ισπανοί Ολυμπιονίκες
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ρεάλ Σοσιεδάδ Γ
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ρεάλ Σοσιεδάδ Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ